รายงานการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่ ๖/๒๕๕๙
วันอังคารที่ ๑๒ กรกฎาคม พ.ศ. ๒๕๕๙  เวลา ๑๕.๑๕ น.
ณ ห้องเรียนคุณภาพ

ประธานการประชุม	นายสมชาย     อังสุโชติเมธี	ผู้อำนวยการโรงเรียนคลองลานวิทยา
ผู้ประชุม	        	๘๑   คน
ผู้มาประชุม	   	๖๗   คน
ผู้ไม่มาประชุม	           ๑๔   คน 	ได้แก่	
			   ๑. รองฯ กวีวัฒน์	เงินขาว		ลากิจ
			   ๒. นายไพทูลย์		เถาตะมะ	ลากิจ
			   ๓. นายเอกพันธุ์	ทิพย์นาวา	ลากิจ
			   ๔. นายองอาจ		อินทร์แฟง	ไปราชการ
			   ๕. นายสมานชัย	สุทา		ไปราชการ
	                        ๖. นายชัยวัธน์		จันทรสกุล	ขออนุญาต
			   ๗. นางสาวขวัญจิรา	ตาแก้ว		ขออนุญาต
			   ๘. นางสาวลำดวน	ไชยสอาด	ขออนุญาตจัดกิจกรรมวันภาษาไทย
			   ๙. นางปฐมรัตน์	จำรัส		ขออนุญาตจัดกิจกรรมวันภาษาไทย
			   ๑๐. นางสาวฉวีวรรณ	ทองบุญตา	ขออนุญาตจัดกิจกรรมวันภาษาไทย
			   ๑๑. นางสุนิสา		ภู่ฤทธิ์		ขออนุญาตจัดกิจกรรมวันภาษาไทย
			   ๑๒. นางสาวปิยธิดา	ฉ่ำศรี		ขออนุญาตจัดกิจกรรมวันภาษาไทย
			   ๑๓. นายชัชชวรรษณ์	เพ็ชรแก้ว	ขออนุญาตจัดกิจกรรมวันภาษาไทย
			   ๑๔. นายอนุชา	พรมรักษา	ขออนุญาตจัดกิจกรรมวันภาษาไทย

ผู้ร่วมประชุม  นักศึกษาฝึกประสบการณ์ฯ  จำนวน ๑ คน  

ระเบียบวาระที่ ๑ เรื่องที่ประธานแจ้งให้ทราบ
		  อวยพรวันเกิดและมอบบัตรอวยพรให้กับบุคลากรที่มีวันคล้ายวันเกิดในเดือนกรกฎาคม จำนวน 
๒ คน ได้แก่  นางสาวศรีสุรีย์  ทองสีอ่อน  และนางสาวอัจฉรา  บุญกลิ่น
		  เจ้าหน้าที่ธนาคารกรุงไทย สาขากำแพงเพชร อธิบายชี้แจงระบบบริการรับ-โอนเงิน รูปแบบใหม่ (PromptPay) แก่คณะครูโรงเรียนคลองลานวิทยา
  ๑.๑ วันอาทิตย์ที่ ๗ สิงหาคม ๒๕๕๙ การออกเสียงประชามติร่างรัฐธรรมนูญ พ.ศ. ๒๕๕๙  
นายวินัย  สีกิ  ไปประชุมรับนโยบายจากนายอำเภอคลองลานโดยเน้นย้ำให้ข้าราชการต้องไปใช้สิทธิ์ออกเสียงประชามติร่างรัฐธรรมนูญและให้รายงานผู้บังคับบัญชาทราบด้วย ระยะเวลาในการออกเสียงประชามติร่างรัฐธรรมนูญในครั้งนี้คือช่วงเวลา ๐๘.๐๐-๑๖.๐๐ น. 
  ๑.๒ ขอเชิญชวนบริจาคดวงตาให้แก่ศูนย์ดวงตาสภากาชาดไทย บุคลากรคนใดมีความประสงค์
จะบริจาคดวงตาหรืออวัยวะให้แก่ศูนย์ดวงตาสภากาชาดไทย ให้ยื่นแบบแสดงความจำนงได้ที่สภากาชาดไทย โรงพยาบาลจุฬาลงกรณ์
  ๑.๓ วันศุกร์ที่ ๑๒ สิงหาคม ๒๕๕๙ การจัดงานเฉลิมพระเกียรติสมเด็จพระนางเจ้าสิริกิติ์
พระบรมราชินีนาถ   อำเภอคลองลานจะจัดงานเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ 
ในวันศุกร์ที่ ๑๒ สิงหาคม ๒๕๕๙  โดยภาคเช้าจะทำบุญตักบาตรและถวายพระพร  ภาคบ่ายจัดขบวนเดินเทิดพระเกียรติฯ และถวายพระพร
  ๑.๔ กิจกรรมปั่นจักรยาน ๒๕ กันยายน ๒๕๕๙ “ไต่เนินคลองลานด้วยจักรยาน ๒ ล้อ”  
ขอเชิญชวนคณะครูเข้าร่วมกิจกรรมและประชาสัมพันธ์กิจกรรมปั่นจักรยาน “ไต่เนินคลองลานด้วยจักรยาน ๒ ล้อ” แบ่งเป็น ๒ ประเภท ได้แก่ระยะทาง ๓๐ กิโลเมตร และระยะทาง ๗๐ กิโลเมตร ค่าสมัครบุคคลทั่วไปคนละ ๕๐๐ บาท ค่าสมัครบุคคลสำคัญคนละ ๑,๐๐๐ บาท มีเสื้อมอบให้คนละ ๑ ตัว 
   		  ๑.๕ การไปราชการเมื่อกลับมาให้รายงานการไปราชการ  บุคลากรที่เดินทางไปราชการเมื่อกลับมาแล้วให้รายงานการไปราชการตามแบบฟอร์ม (ในเว็บไซต์โรงเรียน )และถ้ามีเกียรติบัตรให้นำมามอบให้เจ้าหน้าที่เพื่อทำทะเบียนและเก็บสำเนา
  ๑.๖ การนำนักเรียนไปศึกษานอกสถานศึกษา  จะต้องขออนุญาตตามแบบฟอร์มของ
กระทรวงศึกษาธิการ โดยให้บุคลากรทำบันทึกขออนุญาตผู้อำนวยการฯ จากนั้นกลุ่มบริหารวิชาการจะมีบันทึกข้อความแจ้งขอเวลาเรียนให้กับนักเรียน และจะต้องทำหนังสือขออนุญาตผู้ปกครองด้วยทุกครั้ง
  ๑.๗ โครงการผู้ปกครองจิตอาสา  เริ่มดำเนินการแล้วตั้งแต่วันที่ ๔ กรกฎาคม ๒๕๕๙ โดยเริ่มจาก 
ม.๖ ปวช.๓ และ ม.๓ ก่อน 
	      	        ขอขอบคุณคณะครูที่ดำเนินการโครงการผู้ปกครองจิตอาสา และประสานผู้ปกครองจิตอาสาให้มาร่วมกิจกรรม  โดยในเวลาประมาณ ๐๗.๕๐ น. ขอให้ครูที่ปรึกษาเชิญผู้ปกครองจิตอาสาไปร่วมกิจกรรมหน้าเสาธงเพื่อรับคำขอบคุณจากนักเรียน จากนั้นขอเชิญประชุมเพื่อชี้แจงเรื่องอื่นๆ  
  ๑.๘ การนิเทศโครงการลดเวลาเรียนเพิ่มเวลารู้   สพม.๔๑ มานิเทศติดตามโครงการลดเวลาเรียน
เพิ่มเวลารู้ ระยะที่ ๑ ปีการศึกษา ๒๕๕๙  เมื่อวันที่ ๒๓ มิถุนายน ๒๕๕๙ นั้น  พบว่า ครูไม่เช็คนักเรียนเวลาในการ
เข้าร่วมกิจกรรมฯ ในเว็บไซต์  
      	        ดังนั้น ขอให้ครูเช็คเวลาในการเข้าร่วมกิจกรรมของนักเรียนด้วย เพราะ สพม.๔๑ จะมานิเทศติดตามโครงการลดเวลาเรียนเพิ่มเวลารู้เป็นระยะๆ แต่จะไม่ระบุวัน 
  ๑.๙ การเบิกจ่ายเงินในการจัดซื้อจัดจ้าง  จากการที่โครงการหรือกิจกรรมใดจะดำเนินการจัดซื้อ
จัดจ้างโดยไม่ผ่านเจ้าหน้าที่พัสดุ โรงเรียนขอให้ผู้รับผิดชอบสำรองจ่ายเงินไปก่อนแล้วจึงนำใบเสร็จมาทำชุดเบิกนั้น พบว่า เมื่อนำไปปฏิบัติแล้วทำให้เจ้าหน้าที่ผู้รับผิดชอบต้องสำรองจ่ายเงินไปเป็นจำนวนมากซึ่งเจ้าหน้าที่ผู้รับผิดชอบไม่มีเงินมากพอขนาดนั้น จึงขอให้พิจารณาการยืมเงินเพื่อจัดซื้อจัดจ้างเป็นรายๆ ไป
	      	        ในการนี้ โรงเรียนจะอนุญาตให้ผู้รับผิดชอบโครงการ/กิจกรรมยืมเงินเพื่อจัดซื้อจัดจ้างเป็นรายๆ ไป แต่ต้องดำเนินการล้างหนี้ให้ถูกต้องด้วย โดยนามผู้ซื้อต้องเป็นโรงเรียนคลองลานวิทยา และเป็นบิลเงินสดหรือใบเสร็จรับเงินเท่านั้น แต่การจัดซื้อจัดจ้างนั้นควรเป็นหน้าที่ของเจ้าหน้าที่พัสดุ
  ๑.๑๐ การปฏิบัติหน้าที่ที่ได้รับมอบหมาย  ตามข้อตกลงในการปฏิบัติหน้าที่เวรประจำวันครูเวร
ต้องมาก่อนเวลา ๐๗.๑๕ น. แต่จะเช็คการปฏิบัติหน้าที่ของครูเวรฯ ในเวลา ๐๗.๒๐ น. ครูเวรฯ คนใดมาลงเวลาปฏิบัติหน้าที่หลังเวลา ๐๗.๒๐ น. ถือว่ามาสาย 
	                    จากการมอบเกียรติบัตรให้กับผู้ที่ปฏิบัติหน้าที่เวรฯ โดยไม่มาสายเลยของภาคเรียนที่
๒/๒๕๕๘ นั้น มีบุคลากรสงสัยว่าเช็คอย่างไร  
          ผู้อำนวยการฯ  ขอชี้แจงดังนี้  คนที่ไม่เคยมาสาย/คนที่มาสาย ๑ ครั้ง โรงเรียนมอบ
เกียรติบัตรให้ แต่ถ้าไปราชการโรงเรียนจะไม่มอบเกียรติบัตรให้เพราะคนไปราชการก็ไม่ได้มาปฏิบัติหน้าที่เวรฯ
บางคนไปราชการหลายครั้งก็ไม่ได้มาปฏิบัติหน้าที่เวรฯ เลย รวมถึงบางกรณีขอให้หน่วยงานอื่นสั่งให้ตนไปราชการ
ทั้งที่ตนเองมิได้เกี่ยวข้องด้วยก็ไม่ได้มาปฏิบัติหน้าที่เวรฯ เช่นกัน
		  ๑.๑๑ การรับการนิเทศการเรียนการสอนห้องเรียนพิเศษ MEP  โรงเรียนจะต้องรับการนิเทศการจัดการเรียนการสอนห้องเรียนพิเศษ MEP  จากโรงเรียนที่จัดการเรียนการสอนห้องเรียนพิเศษ MEP ของจังหวัดตากและจังหวัดสุโขทัย  และในวันที่ ๑-๒ สิงหาคม ๒๕๕๙ โรงเรียนคลองลานวิทยาจะต้องไปนิเทศติดตามการจัดการเรียนการสอนห้องเรียนพิเศษ MEP  ในจังหวัดตากและจังหวัดสุโขทัยด้วย 	
	       	          ดังนั้น ขอให้คณะครูช่วยกันดูแลนักเรียนในเรื่องการรักษาความสะอาดของสถานที่ต่างๆด้วย

ระเบียบวาระที่ ๒ รับรองรายงานการประชุมครั้งที่ ๕/๒๕๕๙
                      รับรอง

ระเบียบวาระที่ ๓ เรื่องสืบเนื่องจากการประชุมครั้งที่แล้ว
		  ไม่มี

ระเบียบวาระที่ ๔ เรื่องเสนอเพื่อพิจารณา
	  ๔.๑ การเลือกตัวแทนครูเพื่อเป็นคณะกรรมการสถานศึกษาขั้นพื้นฐานโรงเรียนคลองลานวิทยา  
เนื่องจากคณะกรรมการสถานศึกษาขั้นพื้นฐานโรงเรียนคลองลานวิทยา ประจำปีการศึกษา ๒๕๕๘ ได้หมดวาระลง 
จึงต้องมีการเลือกตัวแทนครูเพื่อเป็นคณะกรรมการสถานศึกษาขั้นพื้นฐานโรงเรียนคลองลานวิทยา ประจำปีการศึกษา ๒๕๕๙  ผู้อำนวยการฯ ให้ที่ประชุมเสนอชื่อครูโรงเรียนคลองลานวิทยาเพื่อเป็นตัวแทนครูเป็นคณะกรรมการสถานศึกษาขั้นพื้นฐานโรงเรียนคลองลานวิทยา  
 		       ที่ประชุมเสนอนางวันเพ็ญ  ศรเลี่ยมทอง  ครูโรงเรียนคลองลานวิทยา  เป็นตัวแทนครูเพื่อเป็นคณะกรรมการสถานศึกษาขั้นพื้นฐานโรงเรียนคลองลานวิทยา  ประจำปีการศึกษา ๒๕๕๙
		       ที่ประชุมมีมติเห็นชอบให้นางวันเพ็ญ  ศรเลี่ยมทอง  ครูโรงเรียนคลองลานวิทยา  เป็นตัวแทนครูเพื่อเป็นคณะกรรมการสถานศึกษาขั้นพื้นฐานโรงเรียนคลองลานวิทยา  ประจำปีการศึกษา ๒๕๕๙
	  ๔.๒ กิจกรรมถวายเทียนจำนำพรรษา   งานกิจกรรมนักเรียนจะจัดกิจกรรมถวายเทียนจำนำ
พรรษา  ในวันที่ ๑๕ กรกฎาคม ๒๕๕๙  โดยจะขอเลื่อนตารางการจัดการเรียนการสอน  ดังนี้  ชั่วโมงคุณธรรม
จะไม่จัดกิจกรรมแต่จะเลื่อนชั่วโมงที่ ๒ มาเป็นชั่วโมงแรก  เลื่อนชั่วโมงที่ ๖ มาเรียนในชั่วโมงที่ ๔  เลื่อนชั่วโมงที่ ๗ มาเรียนในชั่วโมงที่ ๖ 
        ในภาคบ่ายตั้งแต่เวลา ๑๔.๐๐ น. จะนำนักเรียนไปถวายเทียนจำนำพรรษา ณ วัดมอสังเวียน
ดำรงค์ธรรม  จากนั้นจะให้ตัวแทนแต่ละคณะสีนำเทียนจำนำพรรษาไปถวายยังวัดต่างๆ จำนวน ๔ วัด ได้แก่ 
วัดเทพนิมิตรมงคล วัดรวงผึ้งพัฒนา วัดคลองน้ำไหลกลาง และวัดไพรสณฑ์รัตนาราม

ระเบียบวาระที่ ๕ เรื่องจากกลุ่มบริหารงาน
	  ๕.๑ งานที่เกี่ยวข้องกับกลุ่มบริหารวิชาการ
	        ๕.๑.๑ การเช็คชื่อนักเรียนกิจกรรมลดเวลาเรียนเพิ่มเวลารู้  ปรากฏว่า จำนวนนักเรียนที่เช็ค
ยังไม่ตรงกับจำนวนนักเรียนทั้งหมด จึงมีการมอบหมายให้รองผู้อำนวยการฯ ทั้ง ๓ คน ติดตามการจัดกิจกรรมลดเวลาเรียนเพิ่มเวลารู้ คนละ ๑๒ กิจกรรม 
                      ๕.๑.๒ การดำเนินการกรณีนักเรียนออกกลางคัน  กระทรวงศึกษาธิการให้โรงเรียนรายงาน
นักเรียนออกกลางคัน  โดยกลุ่มบริหารวิชาการได้แจกแบบฟอร์มให้ครูที่ปรึกษารายงาน โดยขอให้ส่งคืนกลุ่มบริหารวิชาการภายในวันที่ ๑๕ กรกฎาคม ๒๕๕๙ เพื่อโรงเรียนจะได้รายงานไปยัง สพม.๔๑ ภายในวันที่ ๒๐ กรกฎาคม ๒๕๕๙
                  ๕.๑.๓ การยื่นคำขอลงทะเบียนใช้สิทธิลงคะแนนนอกเขตจังหวัด ในกรณีบุคคลไม่ได้อยู่
ในพื้นที่ตามภูมิลำเนาของตน  เริ่มยื่นคำขอฯ ตั้งแต่วันที่ ๑ พฤษภาคม – ๗ กรกฎาคม ๒๕๕๙ ซึ่งขณะนี้หมดเวลา
ยื่นคำขอใช้สิทธิฯ แล้ว
                             ๕.๑.๔ โครงการธุรกิจพอเพียง  นายทัศวัฒน์  ซอแก้ว  ได้เข้าประชุมเชิงปฏิบัติการ เรื่อง 
การพัฒนาวิทยากรแกนนำเพื่อขยายผล  Project –based Learning by Business Model Canvas  เมื่อวันที่ ๑๓ กรกฎาคม ๒๕๕๙  ณ โรงแรมริเวอร์ไซต์ กรุงเทพมหานคร  นั้น

			     ในภาคเรียนที่ ๒/๒๕๕๙โรงเรียนจะต้องนำโครงการธุรกิจพอเพียงมาให้ผู้เรียนได้ปฏิบัติ
เพื่อให้มีทักษะในการประกอบอาชีพ ตามการจัดการเรียนรู้ในศตวรรษที่ ๒๑ ใน ๗ โมดูล ดังนี้
		 	     ๑. กำหนดความต้องการของท้องถิ่น
		 	     ๒. จัดทำหน่วยบูรณาการ
			     ๓. จัดกิจกรรมการเรียนรู้แบบบูรณาการ ตาม QSCCS แบบ PBL
			     ๔. จัดกิจกรรมพัฒนาต่อยอดสร้างนวัตกรรม/สินค้า แล้วจัดแสดง
			     ๕. วัดและประเมินผลตามสภาพจริง
			     ๖. จัดทำ Career Path
			     ๗. ประยุกต์ใช้เทคโนโลยี
(Q-การตั้งคำถาม  S-การค้นคว้า  C-การสร้างองค์ความรู้  C-การสื่อสาร  S-การเรียนรู้เพื่อตอบแทนสังคม)
                     ๕.๒ งานที่เกี่ยวข้องกับกลุ่มบริหารทั่วไป
	      ๕.๒.๑ คำสั่งเวร  ให้ใช้ฉบับเดิมโดยให้นายบุญเทียม  สายอินทร์ และนายชลิน  ทับทิม  
แบ่งเวรของนายสุจิตร  ต๊ะศรี
                    ๕.๒.๒ การแจ้งซ่อมระบบไฟฟ้า ให้แจ้งที่นายวรวิทย์  ภูวดล  เพราะมีนักการมาสมัครใหม่
จะให้ซ่อมระบบไฟฟ้าเพื่อจะได้ดูทักษะ/ประสบการณ์ในการทำงาน
                    ๕.๒.๓ อาคารชั่วคราว ม.๑ ได้กั้นห้องให้เรียบร้อยแล้ว ครูผู้สอนห้องใดต้องการทาสี ให้มาเบิกสี
ที่งานอาคารสถานที่ แต่ขอให้นำสีไปทาเอง
                    ๕.๓ งานที่เกี่ยวข้องกับกลุ่มบริหารงบประมาณ/บุคคล
	      ๕.๓.๑ การรายงานโครงการ/กิจกรรม  งานแผนงานได้แจกแบบฟอร์มให้ทุกกลุ่มโครงการ/
กิจกรรมรายงานผลเมื่อเสร็จสิ้นกิจกรรมแล้ว โดยให้ทำเป็นรูปเล่ม แนบภาพถ่ายและแบบประเมินโครงการ/กิจกรรม ด้วย 
                    ๕.๓.๒ การเขียนโครงการ/กิจกรรม  ให้ดาวน์โหลดแบบฟอร์มจากเว็บไซต์โรงเรียน ส่งภายใน
วันที่ ๓๑ สิงหาคม ๒๕๕๙ 
๕.๔ งานที่เกี่ยวข้องกับกลุ่มงานกิจการนักเรียน
                      ๕.๔.๑ ๖ สัปดาห์ประชามติในสถานศึกษา
		    สัปดาห์ที่ ๑ เป็นตัวอย่าง สร้างความตระหนัก – ชี้แจงที่ประชุมเพื่อให้ครูได้รับรู้ข่าวสาร
		    สัปดาห์ที่ ๒ ให้รู้จักการใช้สิทธิ์ – ประชาสัมพันธ์ให้นักเรียนทราบและนำไปแจ้ง
ผู้ปกครอง รวมทั้งรณรงค์และเผยแพร่การไปใช้สิทธิ์
		    สัปดาห์ที่ ๓ แสดงสาธิต/จัดกิจกรรม  - ให้นักเรียนเขียนเรียงความ/อภิปราย 
		    สัปดาห์ที่ ๔ นำความรู้สู่ครอบครัว – นักเรียนเชิญชวนผู้ปกครองนักเรียนไปใช้สิทธิ
		    สัปดาห์ที่ ๕ สำรวจทั่วในชุมชน – ใช้สิทธิในช่วงเวลาใด ลูกเสือ กกต. ช่วย
ประชาสัมพันธ์
		    สัปดาห์ที่ ๖ สังเกตการณ์ รายงานผล – รายงาน สพม.๔๑ ภายในวันที่ ๑๐ สิงหาคม 
๒๕๕๙  เพื่อ สพม.๔๑ จะรายงาน กตต.จังหวัดกำแพงเพชรต่อไป
			     บุคลากรคนใดมีความสนใจในรายละเอียดขอดูได้ที่นายวินัย  สีกิ
                ๕.๔.๒ นักเรียนกลุ่มเสี่ยง  เมื่อวันที่ ๑๑ กรกฎาคม ๒๕๕๙  โรงเรียนได้ขอความอนุเคราะห์
เจ้าหน้าที่โรงพยาบาลคลองลานให้มาตรวจปัสสาวะนักเรียนกลุ่มเสี่ยง  พบว่า  นักเรียนมีปัสสาวะสีม่วงหลายคน โรงเรียนจะทำหนังสือเชิญผู้ปกครองมาพบและประสานกับโรงพยาบาลคลองลานเพื่อดำเนินการตามขั้นตอนต่อไป
               	      ๕.๔.๓ การประชุมคณะกรรมการกิจการนักเรียน  ให้งานแต่ละงานปฏิบัติตามหน้าที่ หากงานใดปฏิบัติไม่ได้ให้ปรึกษานายวินัย  สีกิ

                ๕.๔.๔ ขอให้ครูที่ปรึกษาชั้น ม.๑ ม.๔ และ ปวช.๑ ที่เยี่ยมบ้านนักเรียน ประจำปีการศึกษา 
๒๕๕๙  เป็นที่เรียบร้อยแล้วส่งรูปเล่มการเยี่ยมบ้านด้วย เพื่อรายงานไปยัง สพม.๔๑ 
                ๕.๔.๕ ขณะนี้โรงเรียนไม่มียามและนักการภารโรง  ขอให้หัวหน้าเวรประจำวันจัดครูไปดูแล
นักเรียนที่ประตู ๑ ด้วย

ระเบียบวาระที่ ๖ เรื่องอื่นๆ
ผอ.สมชาย  อังสุโชติเมธี
		  โรงเรียนจะใช้งบประมาณในการซ่อมแซมอาคารสถานที่  ดังนั้น จึงจะขอตัดงบประมาณจากกิจกรรมที่ซ้ำซ้อน/ขอจัดซื้อวัสดุเป็นจำนวนมาก
		  การจัดกิจกรรมใดๆ ที่ต้องเก็บเงินจากนักเรียนขอให้แจ้งผู้อำนวยการฯ เพื่อทราบก่อนการปฏิบัติ
		  ขอขอบคุณครูที่ฝึกนักเรียนให้วางกระเป๋าอย่างเป็นระเบียบ และจะจัดช่องให้นักเรียนเดินชิดขวา
  ครูเวรประจำวันขอให้บันทึกเวรลงในสมุดบันทึกเวรด้วย บุคลากรคนใดไม่เคยมาปฏิบัติหน้าที่
เวรประจำวัน ผู้อำนวยการฯ จะเชิญมาพบเพื่อตักเตือนให้ปฏิบัติหน้าที่
	   	   โรงเรียนได้รายงานการเสียชีวิตของนายสุจิตร  ต๊ะศรี  ไปยัง สพม.๔๑ แล้ว ในการนี้โรงเรียนจะไม่ได้รับการจัดสรรตำแหน่งนักการภารโรงมาให้ แต่จะได้รับการจัดสรรงบประมาณมาจ้างลูกจ้างชั่วคราวแทน
		  ในชั่วโมงลูกเสือขอให้คณะครูแต่งชุดลูกเสือไปสอนลูกเสือด้วย
		  การลาในช่วงวันหยุดยาว  ถ้าไม่มีเหตุผลอันควรก็ไม่ควรกระทำเพราะหยุดหลายวันแล้ว
รองฯ มังกร  แสนกุล
		  ขอขอบคุณคณะครูแทนครอบครัว “ราศรี” ที่ไปร่วมงานฌาปนกิจศพพี่สาว  เมื่อวันที่ ๖ กรกฎาคม ๒๕๕๙  ณ วัดบ้านไร่ดอนแตง  อำเภอขาณุวรลักษบุรี  จังหวัดกำแพงเพชร
นายอธิภัทร  นนทะภา
	 	  วันที่ ๑๕ กรกฎาคม ๒๕๕๙  จะนำนักเรียนชั้นมัธยมศึกษาปีที่ ๕ และชั้นประกาศนียบัตรวิชาชีพ ชั้นปีที่ ๒  ไปปฏิบัติธรรม ณ วัดป่าน้ำตกคลองลาน 
นายปกรณ์  วัฒนศิริ
	 	  การเช็คนักเรียนมาสาย ขอให้ครูที่ปรึกษาเช็คนักเรียนตามความเป็นจริงว่าเข้าร่วมกิจกรรมหน้าเสาธงหรือไม่ โดยไม่ต้องคำนึงว่านักเรียนคนนั้นโดนเช็คชื่อมาสายแล้วครูที่ปรึกษาจะต้องเช็คมาเข้าร่วมกิจกรรมหน้าเสาธง/เช็คนักเรียนมาโรงเรียนหรือไม่
	 	  การเช็คชื่อนักเรียนเข้าร่วมกิจกรรมลดเวลาเรียนเพิ่มเวลารู้  ครูผู้สอนเช็คชื่อมาซ้ำกัน ขอให้ครูผู้สอนเช็คชื่อนักเรียนที่มาเข้าเรียนอย่างจริงจังด้วย
นายกฤษณะพงศ์  จำรัส
	  น้ำประปาโรงเรียน หากพบปัญหาใดให้แจ้งนายสำราญ  ศรเลี่ยมทอง
	  บุคลากรคนใดจะใช้งานนักการภารโรงขอให้แจ้งตนก่อน เพราะนักการฯ มีงานทำทุกวันอยู่แล้ว 
จะได้จัดรายการในการปฏิบัติได้ถูกต้อง
นางวันเพ็ญ  ศรเลี่ยมทอง
	 	ในฐานะผู้ปกครองนักเรียน ขอให้พิจารณาทบทวนการเก็บเงินค่าปรับในการที่นักเรียนไม่ติดดาว/เดือน วันละ ๑๐ บาท เพื่อนำเงินไปบำรุงการจัดกิจกรรมกีฬาภายในของแต่ละคณะสี  ซึ่งตนเคยเสนอกับคณะสีไปว่าถ้าจะเก็บเงินค่าปรับฯ ขอให้นำดาว/เดือนไปขายให้นักเรียนด้วย แต่นักเรียนในคณะสีแจ้งว่าเป็นมติของที่ประชุมสภานักเรียน  ตนจึงต้องการทราบว่า การเก็บเงินค่าปรับในการที่นักเรียนไม่ติดดาว/เดือน วันละ ๑๐ บาทนั้น เป็นมติของที่ประชุมสภานักเรียนจริงหรือไม่

